CELEX: 32015R1986
Language: sk
Date: 2015-11-11 00:00:00
Title: Vykonávacie nariadenie Komisie (EÚ) 2015/1986 z 11. novembra 2015, ktorým sa ustanovujú štandardné vzory pre uverejňovanie oznámení v oblasti verejného obstarávania a ktorým sa zrušuje vykonávacie nariadenie (EÚ) č. 842/2011 (Text s významom pre EHP)

12.11.2015   
            
            
               SK
            
            
               Úradný vestník Európskej únie
            
            
               L 296/1
            
         VYKONÁVACIE NARIADENIE KOMISIE (EÚ) 2015/1986
   z 11. novembra 2015,
   ktorým sa ustanovujú štandardné vzory pre uverejňovanie oznámení v oblasti verejného obstarávania a ktorým sa zrušuje vykonávacie nariadenie (EÚ) č. 842/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác (1), a najmä na jej článok 3a,
   so zreteľom na smernicu Rady 92/13/EHS z 25. februára 1992, ktorou sa koordinujú zákony, iné právne predpisy a správne opatrenia o uplatňovaní právnych predpisov Spoločenstva, o postupoch verejného obstarávania subjektov pôsobiacich vo vodnom, energetickom, dopravnom a telekomunikačnom sektore (2), a najmä na jej článok 3a,
   so zreteľom na smernicu Európskeho parlamentu a Rady 2009/81/ES z 13. júla 2009 o koordinácii postupov pre zadávanie určitých zákaziek na práce, zákaziek na dodávku tovaru a zákaziek na služby verejnými obstarávateľmi alebo obstarávateľmi v oblastiach obrany a bezpečnosti a o zmene a doplnení smerníc 2004/17/ES a 2004/18/ES (3), a najmä na jej článok 32 ods. 1, článok 52 ods. 2 a článok 64,
   so zreteľom na smernicu Európskeho parlamentu a Rady 2014/23/EÚ z 26. februára 2014 o udeľovaní koncesií (4), a najmä na jej článok 33 odseky 1 a 2,
   so zreteľom na smernicu Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES (5), a najmä na jej článok 51 odseky 1 a 2, článok 75 ods. 3 a článok 79 ods. 3,
   so zreteľom na smernicu Európskeho parlamentu a Rady 2014/25/ES z 26. februára 2014 o obstarávaní vykonávanom subjektmi pôsobiacimi v odvetviach vodného hospodárstva, energetiky, dopravy a poštových služieb a o zrušení smernice 2004/17/ES (6), a najmä na jej článok 71 odseky 1 a 2, článok 92 ods. 3 a článok 96 ods. 2,
   keďže:
   
               (1)
            
            
               V smerniciach 89/665/EHS a 2014/24/EÚ sa vyžaduje, aby sa súťaže na verejné zákazky na dodávky tovaru, na práce a na poskytnutie služby uverejňovali v Úradnom vestníku Európskej únie. Oznámenia pre tieto uverejnenia by mali zahŕňať informácie stanovené v uvedených smerniciach.
            
         
               (2)
            
            
               V smerniciach 92/13/EHS a 2014/25/EÚ sa vyžaduje, aby sa súťaže na verejné zákazky na práce, na dodávku tovaru a na poskytnutie služby v odvetviach vodného hospodárstva, energetiky, dopravy a poštových služieb uverejňovali v Úradnom vestníku Európskej únie. Oznámenia pre tieto uverejnenia by mali zahŕňať informácie stanovené v uvedených smerniciach.
            
         
               (3)
            
            
               V smernici 2009/81/ES sa vyžaduje, aby sa súťaže na určité verejné zákazky na práce, na dodávku tovaru a na poskytnutie služby v oblasti obrany a bezpečnosti uverejňovali v Úradnom vestníku Európskej únie. Oznámenia pre toto uverejnenie by mali zahŕňať informácie stanovené v uvedenej smernici.
            
         
               (4)
            
            
               V smerniciach 89/665/EHS, 92/13/EHS a 2014/23/EÚ sa vyžaduje, aby sa súťaže na koncesie na stavebné práce a na služby uverejňovali v Úradnom vestníku Európskej únie. Oznámenia pre tieto uverejnenia by mali zahŕňať informácie stanovené v uvedených smerniciach.
            
         
               (5)
            
            
               Vo vykonávacom nariadení Komisie (EÚ) č. 842/2011 (7) sa stanovujú štandardné vzory upravené v smerniciach 2004/17/ES, 2004/18/ES, 2009/81/ES, 89/665/EHS a 92/13/EHS.
            
         
               (6)
            
            
               S cieľom dosiahnuť súlad so smernicami 2014/23/EÚ, 2014/24/EÚ a 2014/25/EÚ a zaistiť plnú účinnosť smerníc 89/665/EHS a 92/13/EHS je potrebné prispôsobiť štandardné vzory tvoriace prílohu k vykonávaciemu nariadeniu (EÚ) č. 842/2011 a pridať nové štandardné vzory. Vzhľadom na počet a rozsah potrebných úprav by sa vykonávacie nariadenie (ES) č. 842/2011 malo nahradiť.
            
         
               (7)
            
            
               Ak však členský štát vykonáva smernice 2014/23/EÚ, 2014/24/EÚ alebo 2014/25/EÚ alebo zmeny v smernici 89/665/EHS alebo 92/13/EHS pred uplynutím termínu 18. apríla 2016, verejní obstarávatelia a obstarávatelia v tomto štáte by mali odteraz používať len štandardné vzory ustanovené v tomto vykonávacom nariadení, keďže len tieto vzory sú určené na zabezpečenie súladu s právnymi požiadavkami nových alebo zmenených smerníc.
            
         
               (8)
            
            
               Smernica 2009/81/ES sa nezmenila; štandardné vzory upravené v uvedenej smernici sa teda takisto nemenia. Mali by sa preto aj naďalej používať až do zrušenia vykonávacieho nariadenia (EÚ) č. 842/2011.
            
         
               (9)
            
            
               Opatrenia ustanovené v tomto nariadení sú v súlade so stanoviskom Poradného výboru pre verejné obstarávanie,
            
         PRIJALA TOTO NARIADENIE:
   Článok 1
   Na uverejňovanie oznámení uvedených v článkoch 48, 49, 50, 72, 75 a 79 smernice 2014/24/EÚ v Úradnom vestníku Európskej únie používajú verejní obstarávatelia štandardné vzory stanovené v prílohách I, II, III, VIII až XI, XVII a XVIII k tomuto nariadeniu.
   Článok 2
   Na uverejňovanie oznámení uvedených v článkoch 67 až 70, 89, 92 a 96 smernice 2014/25/EÚ v Úradnom vestníku Európskej únie používajú obstarávatelia štandardné vzory stanovené v prílohách IV až XI, XVII a XIX k tomuto nariadeniu.
   Článok 3
   Na uverejňovanie oznámení uvedených v článkoch 30, 52 a v článku 60 ods. 4 druhej zarážke smernice 2009/81/ES v Úradnom vestníku Európskej únie používajú verejní obstarávatelia a obstarávatelia štandardné vzory stanovené v prílohách XIII až XVI k tomuto nariadeniu.
   Článok 4
   Na uverejňovanie oznámení uvedených v článkoch 31, 32, a 43 smernice 2014/23/EÚ v Úradnom vestníku Európskej únie používajú verejní obstarávatelia a obstarávatelia štandardné vzory stanovené v prílohách XI, XVI, XX, XXI a XXII k tomuto nariadeniu.
   Článok 5
   Na uverejňovanie oznámenia uvedeného v článku 2d ods. 4 druhej zarážke smerníc 89/665/EHS a 92/13/EHS v Úradnom vestníku Európskej únie používajú verejní obstarávatelia a obstarávatelia štandardný vzor stanovený v prílohe XII k tomuto nariadeniu.
   Článok 6
   Verejní obstarávatelia a obstarávatelia zasielajú formuláre Úradu pre vydávanie publikácií Európskej únie elektronicky prostredníctvom online aplikácie eNotices alebo systému TED eSender.
   Článok 7
   Ustanovujú sa tieto štandardné vzory:
   Zoznam štandardných vzorov
   
               Štandardný vzor 1
            
            
               :
            
            
               „Predbežné oznámenie“: príloha I
            
         
               Štandardný vzor 2
            
            
               :
            
            
               „Oznámenie o vyhlásení verejného obstarávania“: príloha II
            
         
               Štandardný vzor 3
            
            
               :
            
            
               „Oznámenie o výsledku verejného obstarávania“: príloha III
            
         
               Štandardný vzor 4
            
            
               :
            
            
               „Pravidelné informatívne oznámenie – vybrané odvetvia“: príloha IV
            
         
               Štandardný vzor 5
            
            
               :
            
            
               „Oznámenie o vyhlásení verejného obstarávania – vybrané odvetvia“: príloha V
            
         
               Štandardný vzor 6
            
            
               :
            
            
               „Oznámenie o výsledku verejného obstarávania – vybrané odvetvia“: príloha VI
            
         
               Štandardný vzor 7
            
            
               :
            
            
               „Oznámenie o kvalifikačnom systéme – vybrané odvetvia“: príloha VII
            
         
               Štandardný vzor 8
            
            
               :
            
            
               „Oznámenie o profile kupujúceho“: príloha VIII
            
         
               Štandardný vzor 12
            
            
               :
            
            
               „Oznámenie o vyhlásení súťaže návrhov“: príloha IX
            
         
               Štandardný vzor 13
            
            
               :
            
            
               „Výsledky súťaže návrhov“: príloha X
            
         
               Štandardný vzor 14
            
            
               :
            
            
               „Korigendum“: príloha XI
            
         
               Štandardný vzor 15
            
            
               :
            
            
               „Oznámenie o dobrovoľnej transparentnosti ex ante“: príloha XII
            
         
               Štandardný vzor 16
            
            
               :
            
            
               „Predbežné oznámenie – obrana a bezpečnosť“: príloha XIII
            
         
               Štandardný vzor 17
            
            
               :
            
            
               „Oznámenie o vyhlásení verejného obstarávania – obrana a bezpečnosť“: príloha XIV
            
         
               Štandardný vzor 18
            
            
               :
            
            
               „Oznámenie o výsledku verejného obstarávania – obrana a bezpečnosť“: príloha XV
            
         
               Štandardný vzor 19
            
            
               :
            
            
               „Oznámenie o vyhlásení verejného obstarávania subdodávky – obrana a bezpečnosť“: príloha XVI
            
         
               Štandardný vzor 20
            
            
               :
            
            
               „Oznámenie o úprave“: príloha XVII
            
         
               Štandardný vzor 21
            
            
               :
            
            
               „Sociálne a iné osobitné služby – verejné zákazky“: príloha XVIII
            
         
               Štandardný vzor 22
            
            
               :
            
            
               „Sociálne a iné osobitné služby – vybrané odvetvia“: príloha XIX
            
         
               Štandardný vzor 23
            
            
               :
            
            
               „Sociálne a iné osobitné služby – koncesie“: príloha XX
            
         
               Štandardný vzor 24
            
            
               :
            
            
               „Oznámenie o koncesii“: príloha XXI
            
         
               Štandardný vzor 25
            
            
               :
            
            
               „Oznámenie o udelení koncesie“: príloha XXII
            
         Článok 8
   Vykonávacie nariadenie (EÚ) č. 842/2011 sa zrušuje s účinnosťou od 18. apríla 2016.
   Článok 9
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Článok 3 sa uplatňuje od 18. apríla 2016.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. novembra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 395, 30.12.1989, s. 33.
   
      (2)  Ú. v. ES L 76, 23.3.1992, s. 14.
   
      (3)  Ú. v. EÚ L 216, 20.8.2009, s. 76.
   
      (4)  Ú. v. EÚ L 94, 28.3.2014, s. 1.
   
      (5)  Ú. v. EÚ L 94, 28.3.2014, s. 65.
   
      (6)  Ú. v. EÚ L 94, 28.3.2014, s. 243.
   
      (7)  Vykonávacie nariadenie Komisie (EÚ) č. 842/2011 z 19. augusta 2011, ktorým sa ustanovujú štandardné formuláre na uverejňovanie oznámení v oblasti verejného obstarávania a ktorým sa zrušuje nariadenie (ES) č. 1564/2005 (Ú. v. EÚ L 222, 27.8.2011, s. 1).
   
      PRÍLOHA I
      
         
      
         
      
         
      
         
      
         
   
   
      PRÍLOHA II
      
         
      
         
      
         
      
         
      
         
   
   
      PRÍLOHA III
      
         
      
         
      
         
      
         
      
         
      
         
   
   
      PRÍLOHA IV
      
         
      
         
      
         
      
         
      
         
   
   
      PRÍLOHA V
      
         
      
         
      
         
      
         
      
         
   
   
      PRÍLOHA VI
      
         
      
         
      
         
      
         
      
         
      
         
   
   
      PRÍLOHA VII
      
         
      
         
      
         
      
         
   
   
      PRÍLOHA VIII
      
         
      
         
   
   
      PRÍLOHA IX
      
         
      
         
      
         
   
   
      PRÍLOHA X
      
         
      
         
      
         
   
   
      PRÍLOHA XI
      
         
      
         
   
   
      PRÍLOHA XII
      
         
      
         
      
         
      
         
      
         
      
         
      
         
      
         
      
         
   
   
      PRÍLOHA XIII
      
         
      
         
      
         
      
         
      
         
      
         
   
   
      PRÍLOHA XIV
      
         
      
         
      
         
      
         
      
         
      
         
      
         
      
         
      
         
      
         
      
         
      
         
   
   
      PRÍLOHA XV
      
         
      
         
      
         
      
         
      
         
      
         
      
         
      
         
   
   
      PRÍLOHA XVI
      
         
      
         
      
         
      
         
      
         
      
         
      
         
   
   
      PRÍLOHA XVII
      
         
      
         
      
         
      
         
   
   
      PRÍLOHA XVIII
      
         
      
         
      
         
      
         
      
         
      
         
   
   
      PRÍLOHA XIX
      
         
      
         
      
         
      
         
      
         
      
         
   
   
      PRÍLOHA XX
      
         
      
         
      
         
      
         
      
         
      
         
   
   
      PRÍLOHA XXI
      
         
      
         
      
         
      
         
   
   
      PRÍLOHA XXII